62019CO0757_INF
Digriet tal-Qorti tal-Ġustizzja (Is-Sitt Awla) tat‑28 ta’ Mejju 2020 – Wallonische Region (Reġistrazzjoni ta’ vettura ta’ kumpannija mhux residenti)
(Kawża C‑757/19)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Artikolu 49 TFUE – Libertà ta’ stabbiliment – Traffiku fit-triq – Reġistrazzjoni ta’ vetturi bil-mutur – Sewwieq residenti fi Stat Membru – Vettura rreġistrata fi Stat Membru ieħor – Vettura mqiegħda għad-dispożizzjoni tal-azzjonist u direttur ta’ kumpannija kummerċjali stabbilita f’dan l-Istat Membru l-ieħor – Obbligu ta’ pussess b’mod permanenti abbord il-vettura tal-prova tar-regolarità tal-użu ta’ din il-vettura – Proporzjonalità”
Libertà ta’ stabbiliment – Restrizzjonijiet – Persuna residenti fit-territorju nazzjonali u li hija azzjonist u direttur ta’ kumpannija stabbilita fi Stat Membru ieħor – Użu ta’ vettura li għandha pjanċa ta’ reġistrazzjoni barranija – Leġiżlazzjoni nazzjonali li tipprevedi, taħt piena ta’ multa, l-obbligu li tiġi prodotta immedjatament il-prova tar-regolarità tal-użu tagħha – Inammissibbiltà – Ġustifikazzjoni – Assenza – Ksur tal-prinċipju ta’ proporzjonalità
(Artikolu 49 TFUE)
(ara l-punti 23, 27 sa 31, 33 sa 35, u d-dispożittiv)
Dispożittiv
L-Artikolu 49 TFUE għandu jiġi interpretat fis-sens li jipprekludi leġiżlazzjoni ta’ Stat Membru li tipprovdi li resident ta’ dan l-Istat Membru jista’ jinvoka deroga mill-obbligu ta’ reġistrazzjoni ta’ vetturi, fl-imsemmi Stat Membru, fir-rigward ta’ vettura rreġistrata fi Stat Membru ieħor u mqiegħda għad-dispożizzjoni tiegħu mill-kumpannija li tagħha huwa azzjonist u direttur u li hija stabbilita f’dan l-Istat Membru l-ieħor, fil-każ biss li d-dokumenti li jiċċertifikaw li l-individwu kkonċernat jissodisfa l-kundizzjonijiet għall-applikazzjoni ta’ din id-deroga jkunu jinsabu b’mod permanenti abbord din il-vettura.